په هېواد کې د اداري فساد د جرړو علمي څیړنې او شننې او په عواملو او په دې برخه کې د یوې جامع ملي حل لارې او تګلارې او مېکانیزم نشتوالی، د دې برخې تحلیل هم سختوي؛ خو په یوه لنډ نظر کې د قانون نه تطبیق، د عمومي ارګانونو سیاسي کېدل، معلوماتو ته د ټولنې نه لاسرسی او بېرته په اصلاح او سمون کې د هغوی نه ونډه، د بودیجو په اجرا او مدیریت کې د شفافیت، ځواب ویلو او مسؤولیت مننې د تضمین کوونکي سیستم نشتوالی، په خدمات وړاندې کوونکو ارګانونو کې د مؤثرو او کارندو مېکانېزمونو او پر هغو د څارنې نشتوالی، په دولتي برخه کې د کارکونکو تر منځ د انګېزې او تحرک نشتوالی او یا هم د قضايي ارګانونو ضعف، د اداري فساد په وده کې په یوه برسېرن نظر کې پام ځانته اړوي